62018TJ0447_INF
Απόφαση του Γενικού Δικαστηρίου (πέμπτο τμήμα) της 29ης Σεπτεμβρίου 2021 – TUIfly κατά Επιτροπής
(Υπόθεση T‑447/18)
«Κρατικές ενισχύσεις – Συμφωνίες που συνήψε η Kärntner Flughafen Betriebsgesellschaft με τις αεροπορικές εταιρείες Hapag Lloyd Express και TUIfly – Αερολιμενικές υπηρεσίες – Υπηρεσίες εμπορικής προώθησης – Απόφαση με την οποία οι ενισχύσεις κρίνονται μη συμβατές με την εσωτερική αγορά και διατάσσεται η ανάκτησή τους – Πλεονέκτημα – Κριτήριο του ιδιώτη επενδυτή – Άρθρο 41 του Χάρτη των Θεμελιωδών Δικαιωμάτων – Δικαίωμα πρόσβασης στον φάκελο – Δικαίωμα ακροάσεως»
1.
Ενισχύσεις χορηγούμενες από τα κράτη – Διοικητική διαδικασία – Υποχρεώσεις της Επιτροπής – Δυνατότητα του δικαιούχου των ενισχύσεων να προβάλει δικαιώματα εξίσου ευρέα με τα δικαιώματα άμυνας αυτά καθεαυτά – Δεν υφίσταται – Δικαίωμα του δικαιούχου των ενισχύσεων να μετάσχει σε βαθμό επαρκή στη διαδικασία – Περιεχόμενο – Δικαίωμα πρόσβασης στον διοικητικό φάκελο που έχει σχηματίσει η Επιτροπή – Δεν υφίσταται
(Άρθρο 108 § 2 ΣΛΕΕ· Χάρτης των Θεμελιωδών Δικαιωμάτων της Ευρωπαϊκής Ένωσης, άρθρο 41)
(βλ. σκέψεις 40-55)
2.
Ενισχύσεις χορηγούμενες από τα κράτη – Έννοια – Επιλεκτικός χαρακτήρας του μέτρου – Διάκριση μεταξύ της απαίτησης για επιλεκτικότητα και τη συνακόλουθη διαπίστωση οικονομικού πλεονεκτήματος, καθώς και μεταξύ καθεστώτος ενισχύσεων και ατομικής ενίσχυσης – Ατομική ενίσχυση – Συμβάσεις παροχής αερολιμενικών υπηρεσιών και συμβάσεις παροχής υπηρεσιών μάρκετινγκ με τις οποίες παρέχεται πλεονέκτημα σε αεροπορική εταιρία – Τεκμήριο επιλεκτικότητας – Συμβάσεις υπηρεσιών για τις οποίες προηγήθηκαν διαγωνισμοί ανοικτοί σε όλες τις ενδιαφερόμενες αεροπορικές εταιρείες – Δεν ασκεί επιρροή
(Άρθρο 107 § 1 ΣΛΕΕ)
(βλ. σκέψεις 63-73)
3.
Ενισχύσεις χορηγούμενες από τα κράτη – Έννοια – Εκτίμηση με βάση το κριτήριο του ιδιώτη επενδυτή – Εκτίμηση βάσει όλων των κρίσιμων στοιχείων της επίδικης πράξεως και του πλαισίου της – Δεν υπάρχει ιεραρχική σχέση μεταξύ της μεθόδου της συγκριτικής ανάλυσης και των λοιπών μεθόδων ανάλυσης
(Άρθρο 107 § 1 ΣΛΕΕ)
(βλ. σκέψεις 77-80)
4.
Ενισχύσεις χορηγούμενες από τα κράτη – Απόφαση της Επιτροπής – Εκτίμηση της νομιμότητας βάσει των διαθέσιμων πληροφοριακών στοιχείων κατά τον χρόνο εκδόσεως της αποφάσεως
(Άρθρα 108 § 2 και 263 ΣΛΕΕ)
(βλ. σκέψη 91)
5.
Ενισχύσεις χορηγούμενες από τα κράτη – Έννοια – Εκτίμηση με βάση το κριτήριο του ιδιώτη επενδυτή – Εύλογος χαρακτήρας της συναλλαγής για έναν ιδιώτη επενδυτή που ακολουθεί βραχυπρόθεσμη ή μεσοπρόθεσμη πολιτική – Συμβάσεις παροχής αερολιμενικών υπηρεσιών και συμβάσεις παροχής υπηρεσιών μάρκετινγκ με τις οποίες παρέχεται πλεονέκτημα σε αεροπορική εταιρία – Ανάλυση αποδοτικότητας των εν λόγω συμβάσεων – Εκτίμηση με περιορισμό του χρονικού ορίζοντα της διάρκειας των συμβάσεων – Επιτρέπεται
(Άρθρο 107 § 1 ΣΛΕΕ)
(βλ. σκέψεις 92-100, 107, 108, 119)
6.
Ενισχύσεις χορηγούμενες από τα κράτη – Έννοια – Εκτίμηση βάσει του άρθρου 107, παράγραφος 1, ΣΛΕΕ – Συνεκτίμηση προγενέστερης πρακτικής – Αποκλείεται
(Άρθρο 107 § 1 ΣΛΕΕ)
(βλ. σκέψεις 102, 198)
7.
Πράξεις των οργάνων – Αιτιολογία – Υποχρέωση αιτιολογήσεως – Περιεχόμενο – Απόφαση της Επιτροπής στον τομέα των κρατικών ενισχύσεων – Εξέταση του κριτηρίου του ιδιώτη επενδυτή – Έκθεση των λόγων που οδήγησαν την Επιτροπή να εκτιμήσει την αποδοτικότητα των εν λόγω συμβάσεων περιορίζοντας τον χρονικό ορίζοντα στη διάρκειά τους – Επαρκής αιτιολογία
(Άρθρο 296 ΣΛΕΕ)
(βλ. σκέψεις 120, 121)
8.
Ενισχύσεις χορηγούμενες από τα κράτη – Έννοια – Χορήγηση πλεονεκτήματος στους δικαιούχους – Συμβάσεις παροχής αερολιμενικών υπηρεσιών και συμβάσεις παροχής υπηρεσιών μάρκετινγκ με τις οποίες παρέχεται πλεονέκτημα σε αεροπορική εταιρία – Ανάλυση αποδοτικότητας των εν λόγω συμβάσεων – Συνεκτίμηση της ενίσχυσης που χορηγήθηκε στον φορέα διαχείρισης του αεροδρομίου για τη μερική χρηματοδότηση των εν λόγω συμβάσεων ως οριακού εσόδου – Δεν χωρεί
(Άρθρο 107 § 1 ΣΛΕΕ)
(βλ. σκέψεις 138-147)
9.
Ενισχύσεις χορηγούμενες από τα κράτη – Απαγόρευση – Παρεκκλίσεις – Εξουσία εκτιμήσεως της Επιτροπής – Δικαστικός έλεγχος – Όρια
(Άρθρο 107 §§ 1 και 3 ΣΛΕΕ)
(βλ. σκέψεις 183-185)
10.
Ενισχύσεις χορηγούμενες από τα κράτη – Απαγόρευση – Παρεκκλίσεις – Ενισχύσεις δυνάμενες να υπαχθούν στην παρέκκλιση την οποία προβλέπει το άρθρο 107, παράγραφος 3, στοιχείο γʹ, ΣΛΕΕ – Προϋποθέσεις – Δημιουργία κινήτρων και αναγκαιότητα της ενίσχυσης – Συμβάσεις παροχής αερολιμενικών υπηρεσιών και συμβάσεις παροχής υπηρεσιών μάρκετινγκ με τις οποίες παρέχεται πλεονέκτημα σε αεροπορική εταιρία – Συμβάσεις που βελτιώνουν την οικονομική κατάσταση της δικαιούχου επιχείρησης χωρίς να είναι αναγκαίες για την επίτευξη των στόχων που ορίζονται στο άρθρο 107, παράγραφος 3, στοιχείο γʹ, ΣΛΕΕ – Δεν περιλαμβάνονται
(Άρθρο 107 § 3, στοιχείο γʹ, ΣΛΕΕ)
(βλ. σκέψεις 186-196)
Αντικείμενο
Προσφυγή δυνάμει του άρθρου 263 ΣΛΕΕ με αίτημα την μερική ακύρωση της αποφάσεως (ΕΕ) 2018/628 της Επιτροπής, της 11ης Νοεμβρίου 2016, σχετικά με την κρατική ενίσχυση SA.24221 (2011/C) (πρώην 2011/NN) που εφάρμοσε η Αυστρία για τον αερολιμένα του Klagenfurt, τη Ryanair και άλλες αεροπορικές εταιρίες που χρησιμοποιούν τον αερολιμένα (ΕΕ 2018, L 107, σ. 1), καθόσον αφορά την προσφεύγουσα.
Διατακτικό
Το Γενικό Δικαστήριο αποφασίζει:
1)
Απορρίπτει την προσφυγή.
2)
Η TUIfly GmbH φέρει τα δικαστικά έξοδά της, καθώς και εκείνα στα οποία υποβλήθηκε η Ευρωπαϊκή Επιτροπή.